章格 (景泰進士)

章格（），字韶鳳，號戒菴，直隸蘇州府常熟縣人，官藉，明朝政治人物。進士出身。

生平
正統九年（1444年）甲子科應天府鄉試第五十七名。景泰二年（1451年）進士。《漢籍電子文獻資料庫·明人傳記資料索引》5056：章格，字韶鳳，號戒菴，常熟人，儀弟。景泰二年進士，歷南工部主事、廣東按察，調雲南。緬夷反覆，格待以誠信，遂皆歸心，官終大理卿，卒年八十。四年二月授官南京工部屯田司主事《明英宗睿皇帝实录卷之二百二十六》：景泰四年二月，擢進士俞欽為禮部主事，王琳、鄧順俱為刑部主事，相傑為兵部主事，周達為南京禮部主事，歐陽復為南京兵部主事，章格為南京工部主事，邵思祥、楊璡、李牧、金文、王惟善俱為行人司行人。，天順七年（1463年）三月升南京刑部湖廣司郎中。出爲廣東按察司副使。成化六年（1470年）七月升廣東按察司副使，丁憂服闋，十五年十二月復除雲南副使，十七年七月升本司按察使。緬人反覆，章格誠信以待，邊境安寧。升福建左布政使，二十三年（1487年）十二月入為南京光祿寺卿，弘治四年（1491年）正月升南京大理寺卿。弘治九年（1496年）九月以年老乞归。十八年七月卒，年八十。《大明武宗毅皇帝實錄·卷之三》：弘治十八年秋七月庚寅 致仕南京大理寺卿章格卒。格字韶鳳，蘇州常熟縣人也。舉景泰二年進士，授南京工部主事，升刑部郎中，用法平恕。升廣東按察司副使。琉球使臣貿易他國為風飄至廣州，守臣執之以海寇聞，格為辨奏，還其資而遣之。進雲南按察使，緬甸諸夷叛服不常，格綏懷有方，迄用寧帖。升福建布政使，入為南京光祿寺卿，尋升大理卿。弘治九年，以老乞歸。至是卒。賜祭葬如例。格兄弟五人，表為廣西參議，律為副都御史，餘皆仕宦，時稱章氏五鳳。而格最號長者，居官幾五十年，所至以清謹聞。

家族
曾祖章日敬。祖父章煥文。父章珪，曾任監察御史。前母陸氏，母李氏。重慶下。兄章儀（平湖縣學訓導）；章表（同科進士）。從兄章度（庚午貢士）。弟章律、章楷《天一阁藏明代科举录选刊·登科录》（《景泰二年进士登科录》）。

参考文献
《国朝献征录》《南京大理寺卿章公格墓志銘》

参考

G
Category:常熟人
Category:南京工部主事
Category:南京刑部郎中
Category:明朝廣東按察司副使
Category:明朝雲南按察司副使
Category:明朝雲南按察使
Category:明朝福建左布政使
Category:南京光祿寺卿
Category:南京大理寺卿